Συντεταγμένες: 27°43′17″N 85°21′43″E﻿ / ﻿27.72139°N 85.36194°E﻿ / 27.72139; 85.36194

Στούπα Μποντνάθ: ύψος 36 μέτρα - πλάτος 100 μέτρα .
Το **Μποντνάθ** ή **Μπαουντανάθ** είναι μια από τις ιερότερες Βουδιστικές τοποθεσίες στο Κατμαντού στο Νεπάλ. Βρίσκεται σε προάστιο περίπου 7 χιλιόμετρα βορειοανατολικά από το κέντρο του Κατμαντού. Εκεί βρίσκεται μια από τις μεγαλύτερες βουδιστικές στούπες του Νεπάλ η οποία χρονολογείται από το 600 μ.Χ. Οι κοιλάδα του Κατμαντού μαζί με μνημεία της (με τη στούπα Μποντνάθ) συμπεριλαμβάνονται στο κατάλογο πολιτιστικής κληρονομιάς της UNESCO από το 1979 .

Σήμερα στην Μποντνάθ έχουν βρει καταφύγιο πρόσφυγες από το Θιβέτ μετά με την Κινέζικη εισβολή την δεκαετία του 50. Από την δεκαετία του 90 το Μποντνάθ έχει μετατραπεί σε θρησκευτικό κέντρο Θιβετιανού Βουδισμού και στην περιοχή έχουν εγκατασταθεί 100.000 πρόσφυγες από το Θιβέτ .

Στούπα
------

Κορυφή του ημισφαιρικού θόλου με τον κύβο με τα μάτια του Βούδα και την ομπρέλα με το επιστέγασμα.
Η στούπα χτίστηκε μετά το 600 μ.Χ. από Θιβετιανό βασιλιά Σόνγκτεν Γκαμπό και καταστράφηκε το 14ο αιώνα από του Μουγκάλους (ισλαμιστές Μογγόλους) κατακτητές. Η σημερινή μορφή είναι μεταγενέστερη κατασκευή. Στο κέντρο η στούπα έχει ύψος 36 μέτρα και το πλάτος της είναι 100 μέτρα .

Η Στούπα βρισκόταν μέσα στον αρχαίο εμπορικό δρόμο από το Θιβέτ προς το Κατμαντού. Ο εμπορικός δρόμος διασχίζει το χωριό Σανκχού (βρίσκεται βορειοανατολικά του Κατμαντού), περνάει από την Στούπα Μποντνάθ και συνεχίζει στην μικρότερη Στούπα Καμπαχί (η οποία αποκαλείται ως *Η μικρή Μποντνάθ*). Στην συνέχεια ο δρόμος στρίβει νότια προς το ποταμό Μπαγματί με κατεύθυνση το Πατάν. Ο αρχαίος δρόμος αυτός περνάει διαμετρικά το σημερινό Κατμαντού το οποίο χτίστηκε μεταγενέστερα.

Η στούπα είναι αφιερωμένη στο θεό της σοφίας και ως σύνολο θεωρείται ότι είναι *μαντάλα* (σχήμα-δομή με κατάλληλη γεωμετρική δομή τα οποία έχουν θρησκευτική σημασία στον Βουδισμό) τετραγωνικής δομής η οποία στη βάση συμβολίζει τη γη και ο ημισφαιρικός θόλος το νερό. Τα δεκατρία σκαλοπάτια στη βάση συμβολίζουν τα αντίστοιχα βήματα γνώσης που πρέπει να ακολουθήσει κανείς για να φτάσει στην νιρβάνα. Στην κορυφή του θόλου βρίσκεται ένα χτιστός κύβος ο οποίος συμβολίζει την φωτιά όπου σε κάθε πλευρά υπάρχουν τα τρία μάτια του Βούδα τα οποία συμβολίζουν ότι η ορατότητα της θεότητας είναι άπειρη, από αυτά το τρίτο μάτι είναι υπερβατικό και βλέπει το εσωτερικό κόσμο. Πάνω από το κύβο βρίσκεται η ομπρέλα η οποία συμβολίζει τον αέρα με το επιστέγασμα το οποίο συμβολίζει τον αιθέρα. Οι πολύχρωμες σημαίες κρεμασμένες έχουν γραμμένες προσευχές σύμφωνα με την Βουδιστική θρησκευτική παράδοση.

Οι Βουδιστές προσκηνητές κάνουν το γύρο της στούπας δεξιόστροφα (όπως κινούνται οι δείκτες του ρολογιού - η περιστροφή αυτή γύρω από την Στούπα ονομάζεται *Κόρα*) πριν εισέλθουν στα ιερά που υπάρχουν περιμετρικά της Στούπας. Κατά την περιστροφή *Κόρα* εκφωνούν "Χαίρε, κόσμημα του Νούφαρου". Σύμφωνα με την θρησκευτική παράδοση ρίχνεται στην ατμόσφαιρα αλεύρι σίτου.

Μοναστήρια
----------

Από το 1959, όταν οι Κινέζοι κατέλαβαν με στρατό το Θιβέτ και ήρθαν οι Θιβετιανοί πρόσφυγες, χτίστηκαν στην περιοχή περισσότερα από 50 Θιβετιανά μοναστήρια (ονομάζονται Γκόμπας). Δυτικά από την στούπα υπάρχει το μοναστήρι των κόκκινων καπέλων (Σακιάπα Γκόμπα).

* Μποντνάθ
* 
* 
* 
* 
* 
*

Εξωτερικοί σύνδεσμοι
--------------------

* Mποντνάθ - βίντεο από nepal.tv (Αγγλικά).

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μποντνάθ** |

1. 1 2 3 4 5  Linda Kay Davidson, David Martin Gitlitz (2002). *Pilgrimage: From the Ganges to Graceland : An Encyclopedia, Τόμος 1*. ABC-CLIO. σελίδες 312-313. ISBN 978-1-57607-004-8.
2. ↑  «Fables of Boudhanath and Changunarayan». nepalnews.com. Αρχειοθετήθηκε από το πρωτότυπο στις 9 Φεβρουαρίου 2007. Ανακτήθηκε στις 30 Ιουλίου 2007.
3. 1 2 3 4  Μαρία Πασχάλη (2008-05-22). «Νεπάλ: Στα Θιβετιανά μοναστήρια». Εφημερίδα Καθημερινή. Αρχειοθετήθηκε από το πρωτότυπο στις 2012-01-30.. Ανακτήθηκε στις 2012-05-27.
4. ↑  «Kathmandu Valley». Ιστοσελίδα μνημείων παγκόσμιας κληρονομιάς UNESCO. Ανακτήθηκε στις 27 Μαΐου 2012.
5. 1 2 3  Norbert C. Brockman (2011). *Encyclopedia of Sacred Places*. ABC-CLIO - 2nd Edition. σελίδες 53-54. ISBN 978-1-59884-654-6.
6. ↑  Joe Bindloss, Trent Holden, Bradley Mayhew (2009). *Nepal*. Lonely Planet. σελίδες 173-177. ISBN 978-1-74104-832-2. CS1 maint: Πολλαπλές ονομασίες: authors list (link)
7. ↑  David Snellgrove (1987). *Indo-Tibetan Buddhism: Indian Buddhists and Their Tibetan Successors*. Boston: Shambhala Publications - 2 Volumes. σελίδες 365. ISBN 0-87773-311-2.